Magistri Iohannes de blesis et Gerardus de menesio , Canonici et officiales Remenses , uniuersis presentes litteras inspecturis Salutem in domino . Nouerint uniuersi quod cum dominus Uiterus de controuiis miles et domina ysabella uxor eius uendidissent ecclesie de claromarisco iuxta Remis , precio quateruiginti librarum parisiensium , de quibus eisdem fuerat satisfactum , terragia que habebant ut dicebant in territoriis de controuiis et de chapes , que fuerant domini poncardi de uermies militis que domina ada quondam mater dicti domini .U . emerat ab ecclesia de ellencio , et que ad ipsum dominum U . iure hereditario deuenerant , franca libera , et in allodium , prout hec omnia dicti dominus Uiterus et eius uxor recognouerunt coram gerardo de pruuino , fideli clerico Curie Remensis ad hoc deputato . Dicti dominus .U . et domina .y . eius uxor ex una parte , et dicta ecclesia de claromarisco ex altera in hoc cognouerunt coram eodem Clerico ad hoc deputato ut dictum est quod dicti U . et eius uxor predicta terragia rehaberent et tenerent , et ipsi U . et eius uxor , uel heredes eorum eidem ecclesie de claromarisco imperpetuum redderent sexaginta sestarios bladi boni et legalis ad mensuram de burgo annui redditus uidelicet uiginti sestarios frumenti . Decem sestarios siliginis . Decem sestarios tremesii . Et uiginti sestarios Auene apud contrueues , terminis inferius annotatis . Uidelicet decem sestarios frumenti , et decem sestarios tremesii in festo beati Iohannis baptiste . Et in festo beati martini hyemalis subsequenti alios quadraginta sestarios residuos , uidelicet decem sestarios frumenti , decem sestarios silliginis Et uiginti sestarios auene , quos sexaginta sestarios bladi iidem dominus U . et eius uxor coram dicto clerico ad hoc deputato recognouerunt se uendidisse ecclesie predicte de claromarisco , precio septies uiginti librarum parisiensium , centum solidorum minus , loco et terminis suprascriptis persoluendos . In dictis septies uiginti libris centum solidis minus computatis quater uiginti libris supradictis , quas ipsi dominus U . et eius uxor a dicta ecclesia de claromarisco receperunt pro precio terragiorum supradictorum . De quibus dictis septies uiginti libris parisiensibus , centum solidis minus Idem dominus .U . et Y . eius uxor recognouerunt a dicta ecclesia de claromarisco in pecunia numerata sibi plenarie fuisse satisfactum . Promittentes fide data quod contra dictam uendicionem , per se uel per alios ratione dotis uel alia quacumque ratione non uenient in futurum . Sed eidem ecclesie de claromarisco super dictis sexaginta sestariis bladi uenditis aduersus omnes iuri parere uolentes legittimam portabunt garandiam , ecclesie supradicte de claromarisco , et pro dicta garandia eidem ecclesie ferenda , se constituerunt fideiussores erga dictam ecclesiam de claromarisco ad peticionem ipsorum domini .U . et y . eius uxor domini Gilo et Uarnerus milites , fratres dicti domini U . et dominus Iofridus de sorbon miles . Et de dicto blado loco et terminis suprascriptis eidem ecclesie de claromarisco persoluendo . Assignauerunt dicti dominus U . et y . eius uxor , dictam ecclesiam de claromarisco , ad omnia terragia supradicta , et ad omnes redditus exitus et prouentus , quos habent iidem U . et eius uxor , uel habere possunt et debent ex quacunque causa : In molendino sito iuxta uillam de chapes . In loco qui dicitur a coupel . Item ad octo sua iornalia terre que habent ut dicunt in territorio de chapes , quorum iornalium terre una petia sita est inter duo molendina , inter prata ex una parte et uiam que protenditur ab uno molendino ad aliud ex altera . Alia sita est de supra uiuarium de coupel inter dictum uiuarium et haiyam que est in uia de Machandio . Tertia sita est iuxta iardinum coquini super riuulum . Item ad Nouem pecias terre que habent ut dicunt in territorio de controuiis , que emerunt ab heredibus capignon , que site sunt in territorio de controuiis quarum prima sita est inter uiam de ayne ex una parte , et Mariscum ex altera iuxta terram herbini de tournella . Secunda prope eandem terram inter Mariscum predictum et dictam uiam . Tertia ad spinetum de ayni , iuxta terram aubeleti foiart . Quarta iuxta terciam , inter terram Aubeleti foyart ex una parte , et terram Iehoti allori ex altera . Quinta secus uiam de ayni inter Renaudum filium cochemer ex una parte , et terram que fuit Uarrardi ex altera . Sexta subtus terminum terrarum campi bernardi ex una parte et prata de la conie ex altera . / / Septima in loco qui dicitur ou coing , iuxta terram audeleti Nainne . Octaua uersus prata de Merdeus inter terram perruchii ex una parte , et terram nauchin ex altera . Et nona inter uiam de ayni ex una parte , et aquam de yde ex altera , iuxta terram Simonis dicti lunc cul . Item ad omnia alia bona sua mobilia et immobilia presencia et futura . Si predicta omnia ad solutionem dicti bladi annuatim imperpetuum non sufficerent . Promittentes iterum fide data quod contra predictum assignamentum , ratione dotis uel alia quacumque ratione non uenient in futurum , et illud inuiolabiliter obseruabunt . Predictam autem uendicionem et assignamentum laudauerunt et approbauerunt domini Gilo Uarnerus de Controuiis , et Iofridus de sorbun , Milites supradicti et quitquid habebant uel habere poterant in rebus supradictis . In cuius rei testimonium presentes litteras Sigillo curie Remensis fecimus communiri . Datum Anno domini m .cc . Quadragesimo octauo . Sabbato ante festum beati Clementis .